Euroopa akadeemiate ühendus ALLEA

Euroopa akadeemiate ühendus ALLEA, ka Euroopa teaduste akadeemiate föderatsioon, akronüüm ALLEA, on Euroopa Nõukogu regiooni riikide teadusakadeemiaid ühendav rahvusvaheline assotsiatsioon. Regioonivälistest riikidest kuulub ühendusse Iisraeli teadusakadeemia.

ALLEA asutati 1994. aastal Prantsuse, Suurbritannia, Rootsi ja Hollandi akadeemiate initsiatiivil.

ALLEA tegevus on suunatud teaduspoliitikale ja raamistikule teadustegevuse korralduses. Föderatsiooni eesmärgiks on akadeemiatevaheline teabe- ja kogemustevahetus ning teadusstrateegia küsimuste sõltumatu käsitlemine Euroopa tasandil. Ühendus esitab sõltumatuid arvamusi ja evalvatsioone. 
 
2000. aastal loodi ALLEA alaline sekretariaat. Kuni 2012. aastani asus see Amsterdamis Hollandi Kuningliku Teaduste ja Kunstide Akadeemia juures. 2012. aastal viidi sekretariaat üle Berliini, kus Berliini-Brandeburgi TA eraldas talle peahoones vastavad ruumid.

ALLEA juhtorganid

Peaassamblee
Euroopa akadeemiate ühendus ALLEA kõrgeim juhtimisorgan on peaassamblee.

Viimasel ajal sagedusega kord aastas – tavaliselt aprillis – kogunevad ALLEA liikmete esindajad peaassamblee istungile. Toimumiskohad on erinevad. Nii näiteks 2012. aastal peeti istung Roomas (võõrustajaks Accademia Nazionale dei Lincei), 2013. aastal Berliinis (võõrustajaks Berliini-Brandeburgi Teaduste Akadeemia), 2014. aastal Oslos (Norra Teaduste Akadeemia), 2015. aastal Lissabonis (Lissaboni Teaduste Akadeemia). 

Aprillis 2016 planeeritakse peaassamblee istung läbi viia Viinis, võõrustajaks Austria Teaduste Akadeemia.

President
Peaassamblee istungite vahepealsel perioodil juhib akadeemiate ühendust koos juhtkomiteega kolmeaastaseks ametiajaks valitav ALLEA president.

Esimeseks ALLEA presidendiks sai Prantsuse TA alaline sekretär Paul Germain. Seejärel juhtisid ühendust Ungari TA endine president Domokos Kosáry ja Saksa Teaduste Akadeemiate Liidu president Gerhard Gottschalk. 

Aastatel 2000–2006 oli ALLEA presidenditoolis Hollandi kuningliku TA endine president Pieter Drenth, kelle teine ametiaeg lõppes märtsis 2006.

Jüri  Engelbrecht

Ettepaneku kandideerida ALLEA presidendiks tegi Eesti Teaduste Akadeemia kauaaegsele presidendile (1994–2004) Jüri Engelbrechtile Tšehhi TA tolleaegne president Václav Pačes. Detsembris 2005 valisidki ALLEA liikmesakadeemiad Eesti TA asepresidendi Jüri Engelbrechti ALLEA järgmiseks juhiks. Presidendi ametisse seadmine toimus märtsis 2006 ALLEA peaassamblee istungil Krakowis.  

31. märtsil 2009 juhatas Engelbrecht ALLEA juhtkomitee istungit Londonis. Kuulati ära presidendivalimiste tulemused ja akadeemik Jüri Engelbrecht kinnitati ALLEA presidendi ametisse teistkordseks perioodiks (2009–2012).

Peaassamblee istung aprillis 2011 Amsterdamis oli edukas kõikides punktides väljaarvatud järgmise, 2012. aasta, eelaarve kinnitamine. Planeeritud 300 000 euro suuruse eelarve asemel oli vaid 200 000 euro ulatuses kokkuleppeid. Seega hoolimata ALLEA edukusest viimaste aastate jooksul jäi viimastel aastatel kokku pandud ambitsioonikas "ALLEA strateegia kavand" veel riiulile paremat aega ootama ja ALLEA pidi jätkama oma tegevusega kitsastes oludes. Tekkinud olukorras otsustasid ALLEA president Engelbrecht ja asepresident Nicholas Mann (Briti Akadeemia), kelle ametiaeg pidi lõppema 2012. aasta alguses, võtta kogu vastutus enda kanda ja astuda tagasi enne nende mandaadi lõppemist. Engelbrechti ja Manni soov oli, et uus president saaks uutes tingimustes kujundada ALLEA tegevuse vastavalt võimalustele. 

Detsembris 2011 andsid Engelbrecht ja Mann ühiselt välja raamatu "The Sum of the Parts: ALLEA and Academies", kus esitasid ALLEA tegevuse põhjaliku analüüsi.
 
Lühikest aega oli nn vahepresidendina ametis Slovakkia Teaduste Akadeemia endine president Štefan Luby (2012).

Günter Stock
Aprillis 2012 Roomas toimunud ALLEA peaassamblee istungi esimesel töösessioonil esinesid pikemate sõnavõttudega eelmine president Engelbrecht ja eelmine asepresident Mann. Teine töösessioon haaras uue ALLEA presidendi valimisi. ALLEA presidendiks 2012–2014 valiti Saksa Teaduste Akadeemiate Liidu president Günter Stock,, kes seejärel esitas oma kõnes enda nägemuse ALLEA strateegiast ning töökorraldusest järgnevateks aastateks.
 
Aprillis 2015 Lissabonis toimunud ALLEA peaassambleel valiti Stock presidendikohuseid täitma ka teiseks ametiajaks (2015–2018).

Juhtkomitee
Peaassamblee istungite vahepealsel perioodil juhib akadeemiate ühendust presidendi kõrval kolmeaastaseks ametiajaks valitav juhtkomitee (Steering Committee),,  mis funktsioneerib kui ALLEA juhatus (Board). 

Vastavalt põhikirjale koosneb juhtkomitee üheksast peaassambleel valitud liikmest. Juhtkomitee istunguid, mida peetakse tavaliselt sagedusega kord kvartalis, juhib ALLEA president. Valituks osutunud liikmed (akadeemiad) nimetavad juhtkomiteesse oma alalised esindajad. Asepresidendid (neid on kaks) valitakse juhtkomitee liikmete seast.

Juhtkomitee istungitest võtab osa kutsutud külalisena Euroopa Akadeemiate Teadusnõukoja (EASAC) president.

25. aprillil 2014 Oslos ALLEA peaassambleel valiti kolmeaastaseks ametiajaks (2014–2016) ALLEA juhtkomitee järgmises koosseisus: Günter Stock (Berliini-Brandeburgi TA), Nikolay G. Miloshev (Bulgaaria Teaduste Akadeemia), Ruth Arnon (Iisraeli Teaduste Akadeemia), Carlo D’Adda (Accademia Nazionale dei Lincei),  Oivind Andersen (Norra TA),  Jürg Pfister (Šveitsi teadusakadeemiate liit), Graham Caie (Edinburghi Kuninglik Selts), Ed Noort (Hollandi kuninglik TA) ja Daniela Jezova (Slovakkia TA). Kaks viimast valis juhtkomitee ALLEA asepresidentideks.

ALLEA liikmeskond
Euroopa akadeemiate assotsiatsiooni kuulub teadusakadeemiaid, teadus- ja õpetatud seltse ning siseriiklikke akadeemiate ühendusi 43 riigist. Üks viimaseid liitujaid on Tšehhi Vabariigi Õpetatud Selts (2015). 

Eesti TA kuulub Euroopa akadeemiate ühendusse alates 1994. aastast.

ALLEA liikmed

Albaania
Albaania Teaduste Akadeemia (Akademia E Shkencave E Shqipërisë), asukoht: Tirana

Armeenia
Armeenia Rahvuslik Teaduste Akadeemia (Հայաստանի Հանրապետության գիտությունների ազգային ակադեմիա), Jerevan

Austria
Austria Teaduste Akadeemia (Österreichische Akademie der Wissenschaften), Viin

Belgia
Belgia Kuninglik Teaduste ja Kaunite Kunstide Akadeemia (Académie Royale des Sciences des Lettres et des Beaux-Arts de Belgique), Brüssel
Belgia Flaami Kuninglik Teaduste ja Kunstide Akadeemia (Koninklijke Vlaamse Academie van België voor Wetenschappen en Kunsten), Brüssel
Kuninglik Hollandi Keele ja Kirjanduse Akadeemia (Koninklijke Academie voor Nederlandse Taal- en Letterkunde), Gent
Belgia Kuninglik Prantsuse Keele ja Kirjanduse Akadeemia (Académie Royale de langue et de literature françaises de Belgique), Brüssel

Bosnia ja Hertsegoviina 
Bosnia ja Hertsegoviina Teaduste ja Kunstide Akadeemia (Akademija Nauka i Umjetnosti Bosne i Hercegovine), Sarajevo

Bulgaaria
Bulgaaria Teaduste Akadeemia (Akademia E Shkencave E Shqipërisë), Sofia

Eesti
Eesti Teaduste Akadeemia, Tallinn

Gruusia
Gruusia Teaduste Akadeemia (საქართველოს მეცნიერებათა ეროვნული აკადემია), Thbilisi

Hispaania
Kuninglik täppis- ja loodusteaduste akadeemia (Real Academia de Ciencias Exactas, Físicas y Naturales), Madrid
Kuninglik Moraali- ja Poliitikateaduste Akadeemia (Real Academia de Ciencias Morales y Políticas), Madrid
Kuninglik Barcelona Teaduste ja Kunstide Akadeemia (Reial Academia de Ciències i Arts de Barcelona), Barcelona
Kataloonia Uuringute Instituut (Institut d' Estudis Catalans), Barcelona
Hispaania Instituut (Instituto de España), Madrid.

Holland
Hollandi Kuninglik Teaduste ja Kunstide Akadeemia (Koninklijke Nederlandse Akademie van Wetenschappen), Amsterdam

Horvaatia
Horvaatia Teaduste ja Kunstide Akadeemia (Hrvatska Akademija Znanosti i Umjetnosti), Zagreb

Iirimaa
Iiri Kuninglik Akadeemia (Acadamh Ríoga na hÉireann), Dublin

Iisrael
Iisraeli Teaduste Akadeemia (םיעדמל תילארשיה תימואלה הימדקאה), Jeruusalemm

Island
Islandi Teadusselts (Vísindafélag Islendinga), Reykjavík

Itaalia
Accademia Nazionale dei Lincei, Rooma. 
Torino Teaduste Akadeemia (Accademia delle Scienze di Torino), Torino
Veneetsia teaduste ja kunstide instituut (Istituto Veneto di Scienze, Lettere ed Arti), Veneetsia

Kosovo
Kosovo Teaduste ja Kunstide Akadeemia (Akademia e Shkencave dhe e Arteve e Kosovës), Priština

Kreeka
Ateena Akadeemia (Academia Athenon), Ateena

Leedu
Leedu Teaduste Akadeemia (Lietuvos mokslu akademija), Vilnius

Läti
Läti Teaduste Akadeemia (Latvijas Zinātņu akadēmija), Riia

Makedoonia
Makedoonia Teaduste ja Kunstide Akadeemia (Македонска Академија на Науките и Уметностите), Skopje

Moldova
Moldava Teaduste Akadeemia (Academia de Stiinte a Moldovei), Chișinău

Montenegro
Montenegro Teaduste ja Kunstide Akadeemia (Crnogorska akademija nauka i umjetnosti), Podgorica

Norra
Norra Teaduste Akadeemia (Det Norske Videnskeps-Akademi), Oslo

Poola
Polska Akademia Umiejętności ('Poola teadmiste akadeemia'), Kraków
Poola Teaduste Akadeemia (Polska Akademia Nauk), Varssavi

Portugal
Lissaboni Teaduste Akadeemia (Academia das Ciências de Lisboa), Lissabon

Prantsusmaa
Inskriptsioonide ja Kirjanduse Akadeemia (Académie des Inscriptions et Belles-Lettres), Pariis 
Prantsuse teaduste akadeemia (Académie des science), Pariis
Moraali- ja Poliitikateaduste Akadeemia (Académie des Sciences Morales et Politiques), Pariis

Rootsi
Kuninglik Põllumajanduse ja Metsanduse Akadeemia (Kungliga Skogs- och Lantbruksakademien), Stockholm
Kuninglik Kirjanduse, Ajaloo ja Muististe Akadeemia (Kungliga Vitterhets Historie och Antikvitets Akademien), Stockholm
Kuninglik Teaduste Akadeemia (Kungliga Vetenskapsakademien), Stockholm
Kuninglik Inseneriteaduste Akadeemia (Kungliga Ingenjörsvetenskapsakademien), Stockholm.

Rumeenia
Rumeenia Akadeemia (Academia Româna), Bukarest

Saksamaa
Leopoldina (Deutsche Akademie der Naturforscher Leopoldina), Halle
Saksa Teaduste Akadeemiate Liit (Union der deutschen Akademien der Wissenschaften), Mainz

Serbia
Serbia Teaduste ja Kunstide Akadeemia (Srpska Akademija Nauka I Umetnosti), Belgrad

Slovakkia
Slovaki Teaduste Akadeemia (Slovenska Akadémia Vied), Bratislava

Sloveenia
Sloveenia Teaduste ja Kunstide Akadeemia (Slovenska Akademija Znanosti in Umetnosti), Ljubljana

Soome
Soome Teaduste Akadeemiate Konsultatiivnõukogu (Tiedeakatemiain neuvottelukunta), Helsingi

Suurbritannia
Briti Akadeemia (The British Academy), London
Londoni Kuninglik Selts (The Royal Society), London
Edinburghi Kuninglik Selts (The Royal Society of Edinburgh), Edinburgh

Šveits
Šveitsi teadusakadeemate liit (Akademien der Wissenschaften Schweiz), Bern

Taani
Taani Kuninglik Teaduste Akadeemia (Det Kongelige Danske Videnskabernes Selskab), Kopenhaagen

Tšehhi 
Tšehhi Vabariigi Teaduste Akadeemia (Akademie věd České republiky), Praha
Tšehhi Vabariigi Õpetatud Selts (Učená společnost České republiky), Praha

Türgi
Türgi Teaduste Akadeemia (Türkiye Bilimler Akademisi), Ankara
Bilim Akademisi, İstanbul

Ukraina
Ukraina Rahvuslik Teaduste Akadeemia (Національна академія наук України), Kiiev

Ungari
Ungari Teaduste Akadeemia (Magyar Tudományos Akadémia), Budapest

Valgevene
Valgevene Rahvuslik Teaduste Akadeemia (Нацыянальная акадэмiя навук Беларусі), Minsk

Vatikan
Paavstlik Teaduste  Akadeemia (Pontificia Academia Scientiarum), Vatikani Linnriik.

Venemaa
Venemaa Teaduste Akadeemia (Российская академия наук), Moskva

ALLEA-ga assotsieerunud akadeemiad
Göttingeni Teaduste Akadeemia (Akademie der Wissenschaften zu Göttingen), asukoht: Göttingen 
Hamburgi Teaduste Akadeemia (Akademie der Wissenschaften in Hamburg), Hamburg
Teaduste ja Kirjanduse Akadeemia Mainzis (Akademie der Wissenschaften und der Literatur Mainz), Mainz
Baieri Teaduste Akadeemia (Bayerische Akademie der Wissenschaften), München
Berliini-Brandenburgi Teaduste Akadeemia (Berlin-Brandenburgische Akademie der Wissenschaften), Berliin
Heidelbergi Teaduste Akadeemia (Heidelberger Akademie der Wissenschaften), Heidelberg
Põhja-Reini-Vestfaali Teaduste ja Kunsti Akadeemia (Nordrhein-Westfälische Akademie der Wissenschaften und der Künste), Düsseldorf
Saksimaa teaduste akadeemia (Sächsische Akademie der Wissenschaften zu Leipzig), Leipzig
European Academy of Arts, Sciences and Humanities, Pariis.

Vaata ka
Rahvusvaheline Akadeemiate Liit

Viited

Kirjandus
Engelbrecht, Jüri, Mann, Nicholas (2012). "The Sum of the Parts: ALLEA and Academies".

Välislingid
ALLEA Member Academies ALLEA liikmed. (inglise keeles)

Rahvusvahelised teadusorganisatsioonid